Mika Kallio johti lähdöstä maaliin - upea voitto Espanjassa! - Moottoripyöräily - Ilta-Sanomat
Kallio johti lähdöstä maaliin - upea voitto Espanjassa!
Julkaistu: 4.5.2014 14:06
Mika Kallio ajoi upeaan voittoon ratamoottoripyöräilyn Moto2-luokan MM-osakilpailussa Espanjassa.
Paalulta lähtenyt Kallio hallitsi Jerezin radalla ajettua kauden neljättä osakilpailua lähdöstä maaliin. Valkeakoskelainen kukisti toiseksi sijoittuneen sveitsiläisen Dominique Aegerterin http://www.is.fi/haku/?search-term=Dominique%20Aegerterin2,4 sekunnilla. Täysosuma oli 31-vuotiaalle Kalliolle toinen Moto2-luokassa. Aiempi voitto tuli viime kesänä Brnon radalta Tshekissä. Kallio on Moto2-luokan MM-sarjassa edelleen toisena. Hän on nyt 16 pistettä perässä MM-johdossa olevaa tallikaveriaan Esteve Rabatiahttp://www.is.fi/haku/?search-term=Esteve%20Rabatia, joka sijoittui Jerezissä neljänneksi.
Seuraava osakilpailu ajetaan Ranskan Le Mansissa kahden viikon kuluttua.
Ratamoottoripyöräilyn MM-sarjan kilpailu 4/18, Espanjan gp:
Moto2: 1) Mika Kallio Suomi, Kalex 44.56,004, 2) Dominique Aegerter Sveitsi, Suter -2,434, 3) Jonas Folger Saksa, Kalex -3,668, 4) Esteve Rabat Espanja, Kalex -5,431, 5) Maverick Vinales Espanja, Kalex -9,786, 6) Luis Salom Espanja, Kalex -11,356, 7) Xavier Simeon Belgia, Suter -18,112, 8) Johann Zarco Ranska, Caterham Suter -21,508.
Pistetilanne: 1) Rabat 83, 2) Kallio 67, 3) Vinales 49, 4) Aegerter 49, 5) Simone Corsi Italia, Forward KLX 33, 6) Thomas Lüthi Sveitsi, Suter 32.
Moto3: 1) Romano Fenati Italia, KTM 41.28,584, 2) Efren Vazquez Espanja, Honda -0,144, 3) Alex Rins Espanja, Honda -0,147, 4) Jack Miller Australia, KTM -1,224, 5) Isaac Vinales Espanja, KTM -1,244, 6) Jakub Kornfeil Tshekki, KTM -1,857, ...10) Niklas Ajo Suomi, Husqvarna -12,204.
Pistetilanne: 1) Miller 79, 2) Fenati 74, 3) Vazquez 62, 4) Rins 51, 5) Marquez 49, ...13) Ajo 16.
Niklas Ajo kymmenes Jerezissä
Niklas Ajo sijoittui kymmenenneksi Moto3-luokan MM-osakilpailussa Espanjan Jerezissä.
Kallio kuunteli Maamme-laulua - "Loistava viikonloppu"
Pekka Holopaisen kolumni: Premium-tasoa enää hinta – Suomen ex-menestyslaji on vihdoin lopettamassa ”kermaperseilyä” 6:52